
‏כ"ו אלול תשע"ט
‏  26 ספטמבר 2019
לכבוד 


שלום רב,
                  
                     
הנדון: בקשה לקבלת מידע מכוח חוק חופש המידע, תשנ"ח 1998 – 
הוועדה להקצאות קרקע – החלטות, פרוטוקולים וחוות דעת
סימוכין: פנייתכם מיום 22.8.19
ראשית, תודה על פנייתך, כמופיע בסימוכין למכתב זה.
בפנייה זו שהגשת למשרדנו – הכלכלה והתעשייה, בשם מרשתך, חברת XXXXXXX(להלן: "XXXXXX"), ביקשת לקבל את המידע הבא:
1. כל החלטות משרד הכלכלה והוועדה להקצאות קרקע באזורי תעשייה (להלן: ״הוועדה״) אשר התקבלו בחמש השנים האחרונות, בקשר לבקשות להקצאת קרקע בפטור ממכרז, אשר הוגשו בהתאם להוראות תקנה 25 (5) לתקנות חובת המכרזים, התשנ״ג 1993 ונוהל 6.2 של משרד הכלכלה.
2. כל הפרוטוקולים של דיוני הוועדה, לצד ההחלטות המוזכרות בסע' 1.
3. ההחלטה שהתקבלה בוועדה (ופרוטוקול הדיון) בדיון שהתקיים בעקבות פסק הדין בעת״מ 2104-4-07-17 אבו ריא נ׳ משרד התמ״ת - לשכה משפטית ואח׳ (פורסם בנבו, 2.8.2018), שם קבע בית המשפט כי הדיון בבקשת העותרת יוחזר לוועדה.
4. חוות הדעת של הבודק המקצועי (חברת XXXX), עליו הסתמכה הוועדה בדיון אשר נערך ביום 24 ביולי 2019, בעניין בקשת הקצאת הקרקע של החברה.
לצורך הבנת משמעות היקף בקשתך ומורכבותה, ביצע מינהל אזורי תעשייה (להלן: "היחידה המקצועית") שבמשרדנו, כמוצע בנוהל מס' 3.1 של היחידה לחופש המידע במשרד המשפטים, בדיקה מדגמית של טיפול בתיק אחד הרלוונטי לבקשה.
[bookmark: _GoBack]הבדיקה נועדה על מנת להעריך את המשאבים הנדרשים, הן מבחינת טיבם, לרבות כ"א נדרש – תוך פירוט הדרג המקצועי הנחוץ לשם מענה לבקשה, והן מבחינת כמותם המשוערת לטיפול בבקשה, בהתייחס לסוג הטיפול הנדרש: איתור המידע, בחינת המידע הנדרש וכד'.
להלן הממצאים שהעלתה הבדיקה:
1. אומדן שעות:
פנייתך, כפי שהיא מנוסחת, מציגה בקשה לקבל נתוני הקצאות קרקע עליהם אחראי מנהל אז"ת במשרד הכלכלה והתעשייה לשנים 2015-2019 (דהיינו 5 שנים) בכל אזורי התעשייה. על פי היחידה המקצועית, המדובר ב- 2181 תיקי יזמים.
להלן מצבת כ"א נדרשת לטובת הטיפול בבקשה, לרבות שעות עבודה נדרשות:
	תפקיד
	פעולה נדרשת
	סה"כ שעות לתיק

	ממונה הקצאות קרקע ארצית
אחראית על קבלת כל בקשות היזמים, מיונם, בדיקתם (עמידה בתנאי סף בסיסיים), הכנת סדר יום לוועדה, ריכוז ועדת ההקצאות, הכנת פרוטוקול, הוצאת מכתבים בהתאם להחלטות, עבודה מול רמ"י להמשך תהליך ההקצאה.
	איתור התיקים, הדפסתם, סריקתם  והוצאת מסמכים בהתאם לדרישת מבקש המידע (הכנת תיק מקביל).
	1.00

	סגן מנהל מינהל אז"ת
	לימוד ובדיקת התיקים, לצורך בחינת המידע טרם העברתו.
	1.00

	מס' תיקים
	2,181
	2

	סה"כ שעות
	
	4,362 שעות


2. מיקומו של המידע:
המידע הרלוונטי לטיפול בבקשת קרקעות להקמת מפעלים ליזמים נמצא ברובו במערכות הממוחשבות וחלקו עדיין בגנזך המדינה.
3. האופן בו אגור המידע :
המידע נמצא בחלקו במחשבי היחידה ובחלקו בתיקי קרטון.
4. משך הזמן הנדרש לאיסוף המידע:
תיק תהליך ההקצאה מכיל מסמכים רבים ועשרות רבות של עמודים (תלוי במשך זמן הטיפול ומורכבות התיק), לרבות: טופס בקשת היזם להקצאת קרקע, הצרופות לבקשה, חוות דעת מינהל מקצועי לגבי הבקשה, פרוטוקול דיון ועדת הקצאות הקרקע של המשרד בבקשה, התכתבויות שונות עם היזם, עם רמ"י, עם הגורמים המקצועיים במשרד ומחוצה לו, עם הרשויות וכדומה.
הערכת היחידה המקצועית היא כי מדובר בכ – 218,100 מסמכים. בנוסף, יצוין כי על מנת לקבל את כל המידע יש להזמין את תיק היזם, להעמיד כוח אדם שילמד את התיק, יסרוק אותו ויכין תיק מקביל.
5. מצבת כ"א:
מינהל  אז"ת אחראי על כ- 120 אזורי תעשייה באזורי עדיפות לאומית בפריפריה ומפעיל ארבע חברות מנהלות המשמשות זרוע ביצועית של היחידה בשטח. כמו כן, מבצע המינהל באמצעות נוהל רשויות מקומיות פרויקטים רבים נוספים. 
מינהל אז"ת הינה יחידה קטנה יחסית במשרד. מצבת כוח האדם שלה עומדת על 13 עובדים. עובדים אלו מטפלים במינוף אזורי התעשייה, החל משיווק   כ - 1400 דונם  בממוצע לשנה להקמת מפעלים ביישוביי פריפריה ובאזורי עדיפות לאומית.
היחידה מקבלת מאות בקשות בשנה לטיפול ביזמים בכל הארץ, כולל סיורים באזורי התעשייה וכדומה. 
תהליכי העבודה דורשים שעות עבודה רבות, המטלות הרבות העומדות בפני היחידה לצד מצבת כ"א המצומצמת יחסית, יוצרים מציאות של עומסים גבוהים מאוד על העוסקים במלאכה.
הינה כי כן, בהתאם לבדיקה כמוזכר לעיל, העריכה היחידה המקצועית את הזמן שיידרש לה על מנת להשיב לסע' 1 ו 2 בבקשתך למידע, בכ – 4,362 שעות. 
בנוסף, יש להתייחס לעובדה כי לצד האומדן של היחידה, התהליך כורך עמו צורך בשיגור מאות רבות של פניות לצדדים שלישיים, על מנת לקבל את עמדתם לאפשרות מסירת מידע בעניינם, כמתחייב מסע' 13 לחוק חופש המידע, תשנ"ח-1998, כמו גם בחינת התייחסויותיהם של החברות, השמטת פרטים מהמידע אשר חוסים תחת אחד מסייגי החוק ועוד. מטבע הדברים, גם הליך משלים זה מצריך משאבי זמן רבים מאוד, בין היתר ובעיקר של הלשכה המשפטית במשרדנו. 
סע' 8 (1) לחוק חופש המידע, תשנ"ח-1998, קובע:
8.    רשות ציבורית רשאית לדחות בקשה לקבלת מידע באחד מאלה:
(1)  הטיפול בה מצריך הקצאת משאבים בלתי סבירה;
על פי הפסיקה לעניין סעיף 8(1) לחוק, נקבע כי אמת המידה לבחינת הקצאת משאבים בלתי סבירה הינה "הכבדה ממשית שהיא בעלת זיקה להקצאת המשאבים עשויה לבוא לידי ביטוי בשיבוש סדר העדיפויות של הרשות המינהלית באופן המחייב אותה להסיט משאב קיים ממשימתו העיקרית למשימה  אחרת[footnoteRef:1][1]. [1: [1] עת"מ 2398/08 מדינת ישראל נ' אליצור סגל, ניתן ביום 19.6.11,  פסקה 29;] 

לאור העובדה כי המדובר באלפי שעות עבודה הנדרשות על פי היחידה לטיפול בבקשה, כמו גם על רקע העובדה כי המידע נמצא בחלקו בגנזך המדינה ואצור בתיקי קרטון, קרי איננו ממוחשב - המדובר בנטל כבד העולה לכדי מציאות העלולה לשבש את התפקוד התקין של היחידה, דבר אשר יקשה עליה לבצע את התפקיד המוטל עליה. 
לסיכום, משרדנו ביקש לבצע איזון בין תכלית החוק והאינטרס שבהיעתרות לבקשת המידע, אל מול פגיעה בפעילות השוטפת של היחידה ומצא כי הפגיעה בפעילות השוטפת הינה גדולה ועל כן, המשרד לא יכול להיעתר לבקשה במתכונתה הנוכחית, כיוון שמדובר הקצאת משאבים בלתי סבירה, בהתאם לסעיף 8(1) לחוק. 
יחד עם זאת, החליט המשרד להיענות לבקשה ביחס לסע' 3 ו 4 לעיל.
בנוגע לסע' 3 לבקשתך, יפעל המשרד בהתאם לקבוע בחוק, לרבות פניה לצד ג' וביצוע המתחייב מסע' 13 לחוק חופש המידע. 
בעניין סע' 4, מצ"ב המסמך בהלימה לבקשתך.
בנוגע לסע' 1 ו 2,  באם תצומצם הבקשה באופן בו יוכל המשרד להיעתר לה, אם בדרך של צמצום משמעותי של מספר התיקים באופן שהדבר לא יחייב הקצאת משאבים בלתי סבירה, ואם בהעברת מידע טבלאי ובו ריכוז מידע קיים אודות הקצאות קרקע, יפעל המשרד לסייע במסירת המידע, בהתאם לסייגים האמורים בחוק.  

בברכה
יוסי זולפן,

  הממונה על חוק חופש המידע
   משרד הכלכלה והתעשייה


העתק: 	עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

